CELEX: 52017PC0564
Language: da
Date: 2017-10-04
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det associeringsudvalg i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud

EUROPA-KOMMISSIONEN
            Bruxelles, den 4.10.2017
            COM(2017) 564 final
            2017/0246(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i det associeringsudvalg i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud
            
               
         
         
            
               BEGRUNDELSE
            
            
               1.Forslagets genstand
            
            
               Nærværende forslag vedrører Rådets afgørelse om fastlæggelse af den holdning, som Unionen skal indtage i Associeringsudvalget i dettes handelssammensætning i forbindelse med vedtagelsen af en positiv udtalelse om den fuldstændige køreplan, som er forelagt af Republikken Moldova i forbindelse med gennemførelsen af aftalen på området for offentlige udbud. 
            
            
               2.Baggrund for forslaget
            
            
               2.1.Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side
            
            
               Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") har til formål at bidrage til gradvis økonomisk integration og udbygning af den politiske associering mellem Republikken Moldova og Den Europæiske Union. Aftalen trådte i kraft den 1. juli 2016. 
            
            
               2.2.Associeringsudvalget 
            
            
               Associeringsudvalget er et organ, der er nedsat ved aftalen, og som i henhold til aftalens artikel 438, stk. 3, har beføjelse til at træffe afgørelser i de tilfælde, der er fastsat i aftalen, og på områder, hvor Associeringsrådet har delegeret det beføjelser. Disse afgørelser er bindende for parterne, der skal træffe passende foranstaltninger med henblik på at gennemføre dem. 
            
            
               Associeringsudvalget skal mødes i sin handelssammensætning for at drøfte alle spørgsmål om handel og handelsrelatede anliggender i forbindelse med aftalens afsnit V, jf. aftalens artikel 438, stk. 4. Associeringsudvalget i dettes handelssammensætning består af højtstående embedsmænd fra Europa-Kommissionen og Republikken Moldova med ansvar for handel og handelsrelaterede anliggender, jf. artikel 1, stk. 4, i forretningsordenen for Associeringsudvalget og underudvalg ("forretningsordenen")
                  1
               . En repræsentant for Europa-Kommissionen eller Republikken Moldova med ansvar for handel og handelsanliggender fungerer som formand for Associeringsudvalget i dettes handelssammensætning. En repræsentant for Tjenesten for EU's Optræden Udadtil deltager ligeledes i møderne.
            
            
               I henhold til aftalens artikel 438, stk. 3, og forretningsordenens artikel 11, stk. 1, træffer Associeringsudvalget afgørelser efter fælles aftale mellem parterne , og efter at disse har gennemført deres respektive interne procedurer. Hver afgørelse eller henstilling undertegnes af Associeringsudvalgets formand, og ægtheden bekræftes af Associeringsudvalgets sekretærer.
            
            
               2.3.Planlagt retsakt fra Associeringsudvalget i dettes handelssammensætning
            
            
               Associeringsudvalget i dettes handelssammensætning skal vedtage en afgørelse om en positiv udtalelse om den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud ("den påtænkte retsakt").
            
            
               Formålet med den positive udtalelse om køreplanen er at strømline Republikken Moldovas tilnærmelse på området for offentlige udbud, jf. aftalens artikel 272. Dette trin er en integrerende del af processen med at gennemføre aftalen. Køreplanen betragtes som referencedokument for Republikken Moldovas gennemførelse af aftalen på området for offentlige udbud.
            
            
               Den påtænkte retsakt bliver bindende for parterne i overensstemmelse med aftalens artikel 438, stk. 3, hvori det fastsættes: "Associeringsudvalget har beføjelse til at træffe afgørelser i de tilfælde, der er fastsat i denne aftale, og på områder, hvor Associeringsrådet har delegeret det beføjelser. Disse afgørelser er bindende for parterne, der træffer passende foranstaltninger med henblik på at gennemføre dem." 
            
            
               3.Den holdning, der skal indtages på Unionens vegne
            
            
               Nærværende forslag til rådsafgørelse fastlægger den holdning, som Unionen skal indtage i det associeringsudvalg, der er nedsat ved aftalen, i forbindelse med en positiv udtalelse om den fuldstændige køreplan, som er forelagt af Republikken Moldova i forbindelse med gennemførelsen af aftalen på området for offentlige udbud. 
            
            
               Den positive udtalelse fra Associeringsudvalget i dettes handelssammensætning om køreplanen er nødvendig, for at Republikken Moldova kan strømline den lovgivningsmæssige tilnærmelse på området for offentlige udbud, jf. aftalens artikel 272. 
            
            
               Køreplanen om offentlige udbud, der er forelagt af Republikken Moldova, opfylder kravene i aftalens artikel 272, stk. 1 og 2. 
            
            
               Dette forslag er i overensstemmelse med og bidrager til gennemførelsen af Unionens øvrige eksterne politikker, navnlig den europæiske naboskabspolitik og udviklingssamarbejdspolitikken, for så vidt angår Republikken Moldova.
            
         
         
            
               Aftalens bestemmelser om handel og handelsrelaterede anliggender har været genstand for en forudgående konsekvensanalyse i 2009, efterfulgt af en bæredygtighedsvurdering foretaget af Kommissionens Generaldirektorat for Handel i 2012, som indgik i forhandlingerne om DCFTA. Denne undersøgelse bekræftede, at gennemførelsen af bestemmelserne om handel og handelsrelaterede anliggender ikke ville have nogen negativ indvirkning på Unionen, dens gældende lovgivning eller dens politikker, men derimod ville have en positiv indvirkning på den økonomiske udvikling i Republikken Moldova. Forslaget har ingen negativ indvirkning på Unionens økonomiske politik, sociale politik eller miljøpolitik.
            
            
               Aftalen er på nuværende tidspunkt ikke genstand for REFIT-procedurer, den indebærer ingen omkostninger for Unionens SMV'er, og den rejser ingen spørgsmål, for så vidt angår det digitale miljø. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Begrebet "retsakter, der har retsvirkninger," omfatter retsakter, som har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver."
                  2
               
            
            
               4.1.2.Princippernes anvendelse på det foreliggende tilfælde
            
            
               Associeringsudvalget er et organ, der er nedsat ved en aftale, nemlig associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side. 
            
            
               Det fremgår af aftalens artikel 272, stk. 3, at når Associeringsudvalget i dettes handelssammensætning har afgivet positiv udtalelse om køreplanen, betragtes denne som referencedokument for gennemførelsen af dette kapitel. I henhold til aftalens artikel 438, stk. 3, har Associeringsudvalget beføjelse til at træffe afgørelser i de tilfælde, der er fastsat i aftalen. Associeringsudvalget mødes i sin handelssammensætning for at drøfte alle spørgsmål i forbindelse med handel og handelsrelaterede anliggender i aftalens afsnit V, jf. aftalens artikel 438, stk. 4.
            
            
               Den retsakt, som associeringsudvalget i dettes handelssammensætning skal vedtage, er en retsakt, der har retsvirkninger. Den påtænkte retsakt bliver bindende for parterne i henhold til aftalens artikel 438, stk. 3. 
            
            
               Den påtænkte retsakt supplerer eller ændrer ikke den institutionelle ramme for aftalen. 
            
            
               Det proceduremæssige retsgrundlag for den foreslåede rådsafgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af målet for og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to led, og det ene af disse formål eller disse led kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller led.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og indholdet af den planlagte retsakt er vedtagelsen af en positiv udtalelse om den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud. Hovedformålet med og indholdet af den planlagte retsakt vedrører den fælles handelspolitik, jf. artikel 207.
            
            
               Det materielle retsgrundlag for den foreslåede rådsafgørelse er derfor artikel 207 i TEUF.
            
            
               4.3.Konklusion
            
         
         
            
               Retsgrundlaget for den foreslåede rådsafgørelse er artikel 207 sammenholdt med artikel 218, stk. 9, i TEUF.
            
            
               2017/0246 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det associeringsudvalg i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") blev indgået af Unionen ved Rådets afgørelse 2016/839 af 23. maj 2016
                  3
                og trådte i kraft den 1. juli 2016. 
            
            
               (2)Af aftalens artikel 272, stk. 1 og 2, fremgår, at Republikken Moldova skal forelægge Associeringsudvalget i dettes handelssammensætning, jf. aftalens artikel 438, stk. 4, en fuldstændig køreplan for gennemførelsen af kapitlet om offentlige udbud med tidsplaner og delmål, der skal indeholde alle reformer med henblik på tilnærmelse til den gældende EU-ret og institutionel kapacitetsopbygning. 
            
            
               (3)Det fremgår af aftalens artikel 272, stk. 3, at når Associeringsudvalget i dettes handelssammensætning har afgivet positiv udtalelse om køreplanen, betragtes denne som referencedokument for gennemførelsen af aftalens afsnit V, kapitel 8. Unionen skal bestræbe sig på at bistå Republikken Moldova ved gennemførelsen af køreplanen.
            
            
               (4)Associeringsudvalget i dettes handelssammensætning skal vedtage en afgørelse med henblik på at afgive en positiv udtalelse om den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud. I henhold til aftalens artikel 438, stk. 3, er nævnte udvalgs afgørelse bindende for parterne, der skal træffe passende foranstaltninger med henblik på at gennemføre den.
            
            
               (5)Den holdning, der skal indtages på Unionens vegne i Associeringsudvalget i dettes handelssammensætning, bør fastlægges, da den køreplan, der er forelagt af Republikken Moldova, opfylder kravene i aftalens artikel 272, stk. 1 og 2. I Associeringsudvalget i dettes handelssammensætning repræsenteres Unionen af Kommissionen i overensstemmelse med artikel 17, stk. 1, i traktaten om Den Europæiske Union (TEU) —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne, baseres på udkastet til afgørelse fra Associeringsudvalget i dettes handelssammensætning, der er knyttet som bilag til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den .
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 9 af 15.1.2015, s. 53. 
               
               
                  
                     (2)
                  Sag C-399/12, Tyskland mod Rådet (OIV), ECLI:EU:C:2014:2258, præmis 61-64. 
               
               
                  
                     (3)
                  EUT L 141 af 28.5.2016, s. 28.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 4.10.2017
            COM(2017) 564 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i det associeringsudvalg i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende den fuldstændige køreplan, der er forelagt af Republikken Moldova i forbindelse med gennemførelsen af aftalen på området for offentlige udbud
            
               
         
         
            
               TILLÆG
            
            
               Udkast til
            
            
               afgørelse nr. 2/2017 truffet af Associeringsudvalget EU-MOLDOVA I DETTES HANDELSSAMMENSÆTNING 
            
            
               af …2017 
            
            
               om afgivelse af positiv udtalelse om den fuldstændige køreplan for offentlige udbud
            
            
               ASSOCIERINGSUDVALGET HAR — 
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, og
            
            
               ud fra følgende betragtninger:
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ("aftalen") trådte i kraft den 1. juli 2016. 
            
            
               (2)Af aftalens artikel 272, stk. 1 og 2, fremgår, at Republikken Moldova skal forelægge Associeringsudvalget i dettes handelssammensætning en fuldstændig køreplan for gennemførelsen af lovgivningen om offentlige udbud med tidsplaner og delmål, der skal indeholde alle reformer med henblik på tilnærmelse til den gældende EU-ret.
            
            
               (3)I artikel 272, stk. 3, præciseres det, at en positiv udtalelse fra Associeringsudvalget i dettes handelssammensætning er nødvendig for, at den fuldstændige køreplan kan fungere som referencedokument for gennemførelsesprocessen, dvs. den lovgivningsmæssige tilnærmelse af Republikken Moldovas lovgivning om offentlige udbud til den gældende EU-ret. 
            
            
               (4)I henhold til aftalens artikel 438, stk. 3, har Associeringsudvalget beføjelse til at træffe afgørelser i de tilfælde, der er fastsat i aftalen. Disse afgørelser er bindende for parterne, der skal træffe passende foranstaltninger med henblik på at gennemføre dem. Associeringsudvalget træffer sine afgørelser efter fælles overenskomst mellem parterne.
            
            
               (5)Associeringsudvalget mødes i sin handelssammensætning for at drøfte alle spørgsmål i forbindelse med handel og handelsrelaterede anliggender i henhold til aftalens afsnit V, jf. aftalens artikel 438, stk. 4.
            
            
               (6)Køreplanen om offentlige udbud, der er forelagt af Republikken Moldova, opfylder kravene i aftalens artikel 272, stk. 1 og 2.
            
            
               (7)Associeringsudvalget i dettes handelssammensætning bør derfor vedtage en afgørelse om en positiv udtalelse vedrørende den fuldstændige køreplan, der er forelagt af Republikken Moldova —
            
            
               VEDTAGET DENNE AFGØRELSE:
            
            
               Artikel 1
            
            
               Der afgives en positiv udtalelse vedrørende den nationale strategi for offentlige udbud for perioden 2016-2020 og handlingsplanen til gennemførelse af den, som Republikken Moldovas regering har vedtaget ved regeringsbeslutning nr. 1332 af 14. december 2016. 
            
            
               Artikel 2
            
         
         
            
               Denne afgørelse træder i kraft på dagen for vedtagelsen.
            
            
               Udfærdiget i ..., den […].
            
            
                     
                  
                  
                     
                        For Associeringsudvalget 
                     
                     
                  
               
                     
                  
                  
                     
                        Formand